open-index/open-wikipedia-markdown huggingface dataset:
Yoshiko Kuga

**Yoshiko Kuga** (; 21. tammikuuta 1931 – 9. kesäkuuta 2024) oli japanilainen näyttelijä. Hän esiintyi useissa nimekkäissä elokuvissa, kuten Akira Kurosawan *[[Idiootti (elokuva)|Idiootissa]]* (1951). 

Kuga syntyi Tokiossa. Hän oli naimisissa näyttelijä Akihiko Hiratan kanssa tämän kuolemaan vuonna 1984.

Kuga voitti uransa aikana useita palkintoja, kuten Blue Ribbonin. 

## Lähteet

## Aiheesta muualla
*
Masayuki Mori

**Masayuki Mori** (; 13. tammikuuta 1911 Sapporo – 7. lokakuuta 1973) oli japanilainen näyttelijä. Hän näytteli muiden muassa Akira Kurosawan ja Kenji Mizoguchin elokuvissa; niistä merkittävimpiin kuuluvat Kurosawan *[[Rashomon – paholaisen portti|Rashōmon]]* (1950) ja *[[Idiootti (elokuva)|Idiootti]]* (1951) sekä Mizoguchin *[[Musashino-fujin]]* (1951) ja *[[Ugetsu – kalpean kuun tarinoita|Ugetsu monogatari]]* (1953). Hänen parhaimpien roolisuoritustensa joukkoon lukeutuu myös huonoihin naisiin lankeavan, älymystöön kuuluvan keski-ikäisen miehen rooli Mikio Narusen ohjaamassa elokuvassa *[[Ukigumo]]* (1955).

Morin isä oli tunnettu kirjailija Arishima Takeo.

## Lähteet

## Aiheesta muualla
*
Alluranpunainen

**Alluranpunainen**, (englanniksi allura red AC) on oranssinpunainen monoatsoväri, jonka E-koodi on E 129 ja kemiallinen kaava C18H14N2Na2O8S2. Se saattaa aiheuttaa allergioita vähemmän kuin muut atsovärit, mutta iho-oireiden riski voi olla tavanomainen. Alluranpunainen korvasi Yhdysvalloissa 1980-luvulla siellä kielletyksi tullutta amaranttia.

Alluranpunaista käytetään maitotuotteissa, vanukkaissa, makeisissa ja juomissa sekä lääkkeissä että kosmetiikassa. Se on ollut kielletty joissain EEC-maissa. Yhdysvaltain FDA sallii sen elintarvikekäyttöön, jossa sen tunnus on FD&C #40. EU:ssa elintarvikekäytössä vaaditaan pakkausmerkintä ”voi vaikuttaa haitallisesti lasten aktiivisuustasoon ja heikentää tarkkaavaisuutta”.

## Lähteet

## Aiheesta muualla

* Ruokavirasto: E129 - Alluranpunainen AC
* PubChem: E129 
* Human Metabolome Database: Allura red AC 
* Food Component Database (FooDB): Allura red AC 
* Toxin and Toxin Target Database (T3DB): Allura red AC 
* The Comparative Toxicogenomics Database (CTD): Allura Red AC Dye 
*IPCS inchem: Alluranpunainen
Stuart Whitman

**Stuart Maxwell Whitman** (1. helmikuuta 1928 – 16. maaliskuuta 2020) oli yhdysvaltalainen näyttelijä. Hän esiintyi muiden muassa elokuvissa *Comancheros* (1961), *[[Atlantin valli murtuu (elokuva)|Atlantin valli murtuu]]* (1962) ja *Nuo mainiot miehet lentävissä koneissaan* (1965). Television puolella hänet muistetaan varsinkin sarjasta Cimarron Strip (1967–1968). 

San Franciscossa syntynyt Whitman oli nuoruudessaan nyrkkeilijä. Hän voitti Golden Bootin ja oli ehdolla Oscar-palkinnon saajaksi.

Whitman sai vuonna 1998 tähden Hollywood Walk of Famella. 

## Lähteet

## Aiheesta muualla
*
Eprem Mtsire

**Eprem Mtsire** tai **Efraim Pieni** (, k. noin 1101/1103) oli georgialainen munkki Antiokiasta, teologi ja kreikankielisen patristisen kirjallisuuden kääntäjä. 

Epremin elämästä ei ole juuri säilynyt tietoja. Hän sai varhain elämässään hellenistisen koulutuksen, luultavasti Konstantinopolissa, jonne hänen oletettu isänsä Vatše Karitšisdze, georgialainen aatelinen Taosta, oli muuttanut vuonna 1027. Sen jälkeen Epremistä tuli munkki Mustalle vuorelle Antiokian lähelle. Vuorella asui georgialainen luostariyhteisö, joka koostui noin 70 munkista. Myöhemmin Epremistä tuli Kastalian luostarin igumeni Dafnessa Antiokian ulkopuolella. 

Epremin hellenofiilinen käännöstekniikka osoittautui tärkeäksi myöhemmälle georgialaiselle kirjallisuudelle. Hän oli ensimmäinen henkilö, joka teki georgiaksi kirjaimellisia käännöksiä, ja hän tutustutti georgialaiset lukijat kommentaareihin (*scholia*) ja sanastoihin. Hänen huomattaviin käännöksiinsä kuuluu Pseudo-Dionysios Areopagitan, Basileios Suuren, Efraim Syyrialaisen ja Johannes Damaskoslaisen teoksia. Epremin alkuperäinen teos *Utsqebaj mizezsa kartvelta moktsevisasa* (, "kertomus georgialaisten kääntymisen syystä") on manifesti Georgian ortodoksisen kirkon autokefalian puolesta, sillä se oli antiokialaisten ja georgialaisten kirkonmiesten kiistan kohteena 1000-luvulla. 

## Lähteet
Jeanne Crain

**Jeanne Elizabeth Crain** (25. toukokuuta 1925 – 14. joulukuuta 2003) oli yhdysvaltalainen näyttelijä. Hän oli ehdolla parhaan naispääosan Oscar-palkinton saajaksi roolistaan Elia Kazanin elokuvassa *Veren perintö* (*Pinky*, 1949).

Crain aloitti uransa 1940-luvun ensimmäisellä puoliskolla. Hän oli yli puolen vuosisadan ajan naimisissa miehensä Paul Brinkmanin (taiteilijanimi Paul Brooks) kanssa. Hän oli seitsemän lapsen äiti. 

Uskonnolliselta näkemykseltään katolinen Crain kuoli sydänkohtaukseen Kaliforniassa 78-vuotiaana.

## Aiheesta muualla

*
William Lundigan

**William Lundigan** (12. kesäkuuta 1914 – 20. joulukuuta 1975) oli yhdysvaltalainen näyttelijä. Hänellä on tähti Hollywood Walk of Famella. 

Lundigan syntyi New Yorkin osavaltiossa ja kuoli 61-vuotiaana Kaliforniassa. Hän oli nuoruudessaan monipuolinen urheilija Syracusen yliopiston joukkueissa. Hänen puolisonsa oli Rena Morgan.

## Ura
Lundigan esiintyi muun muassa televisiosarjassa *Men Into Space* (1959–1960), jonka kaikissa 38 jaksossa hän näytteli. Hänellä oli rooleja myös muiden muassa elokuvissa *[[Häväisty nainen (vuoden 1947 elokuva)|Häväisty nainen]]* (1947), *[[Veren perintö]]* (1949) ja *[[Kleopatra – Niilin käärme]]* (1953). 

## Aiheesta muualla
*
Þórarinn Eldjárn

**Þórarinn Eldjárn**, myös **Thórarinn Eldjárn**, (s. 22. elokuuta 1949 Reykjavík, Islanti) on islantilainen kirjailija.

Eldjárn on kirjoittanut runoja, novelleja sekä romaaneja. Islannissa hän on tunnettu lähinnä novelleistaan, mutta kansainvälisesti hänen tunnetuimpia teoksiaan on vuonna 1996 julkaistu romaani *Brotahöfuð* (*Sininen torni*, 1999). Hän on myös kääntäjä ja kääntänyt islanniksi Lewis Carrollin teoksen *[[Liisan seikkailut ihmemaassa]]* ja useita muita kirjoja. 

*Sininen torni* oli ehdolla International IMPAC Dublin Literary Awardin voittajaksi vuonna 2001.

Þórarinn Eldjárnin isä oli Islannin kolmas presidentti Kristján Eldjárn.

## Suomennetut teokset
* *Sininen torni* (*Brotahöfuð*), suom. Tapio Koivukari, Helsinki: Like 1999 
;Novelli
* Ajopuulahtelaisten saaga, suom. Seija Holopainen, antologiassa *Meren neitoja ja meren miehiä: islantilaista kirjallisuutta viideltä vuosikymmeneltä*, Helsinki: BTJ Kirjastopalvelu 2001 

;Runoja
;Lähde
Þórarinn Eldjárnin runoja sisältyy antologiaan *Talot ovat yksin kotona: pohjoismaisia runoja lapsille*, Helsinki: Tammi 2003 
* Pastamies
* Pilvet
* Herra Yrjö Ärjylä
* Voikukka
* Vesi

## Lähteet
Ruskea FK

**Ruskea FK** on atsoväri, jonka epäillään aiheuttavan yliherkkyysreaktioita. Sen E-koodi on E 154. Vuoden 2012 Euroopan komission asetuksen mukaan ruskea FK:ta ei enää käytetä. Väriaine koostuu seuraavista kuudesta yhdisteestä:

# Natrium-4-(2,4-diaminofenyyliatso)bentseenisulfonaatti (C12H11N4NaO3S)
# Natrium-4-(4,6-diamino-m-tolyyliatso)bentseenisulfonaatti (C13H13N4NaO3S)
# Dinatrium-4,4'-(4,6-diamino-1,3-fenyleenibisatso)di(bentseenisulfonaatti) (C18H14N6Na2O6S2)
# Dinatrium-4,4'-(2,4-diamino-1,3-fenyleenibisatso)di(bentseenisulfonaatti) (C18H14N6Na2O6S2)
# Dinatrium-4,4'-(2,4-diamino-5-metyyli-1,3-fenyleenibisatso)di(bentseenisulfonaatti) (C19H16N6Na2O6S2)
# Trinatrium-4,4',4"-(2,4-diaminobentseeni-1,3,5-trisatso)tri(bentseenisulfonaatti) (C24H17N8Na3O9S3)

## Lähteet
Ed Sanders (nyrkkeilijä)

**Hayes Edward ”Big Ed” Sanders** (24. maaliskuuta 1930 Los Angeles, Kalifornia, Yhdysvallat – 12. joulukuuta 1954 Boston, Massachusetts, Yhdysvallat) oli yhdysvaltalainen nyrkkeilijä ja olympiavoittaja.

Sanders aloitti nyrkkeilyn collegessa, jossa pelasi myös amerikkalaista jalkapalloa puolustuksen uloimpana linjamiehenä. Hänelle myönnettiin urheilustipendi Idaho State Collegeen, jonne hän siirtyi Compton Community Collegesta. Sanders värvättiin vuonna 1951 Yhdysvaltain laivastoon, mutta hän jatkoi nyrkkeilyuraansa. Hän voitti muun muassa Golden Gloves -amatööriturnauksen Berliinissä.

Helsingin olympialaisten Yhdysvaltain-karsinnoissa Sanders tyrmäsi Kirby Willisin, joka oli onnistunut voittamaan Sandersin aiemmin, ja sai paikan olympiajoukkueesta. Olympialaisissa Sanders oli ylivoimainen. Hän oli tyrmännyt ennen loppuottelua jokaisen vastustajansa. Finaalissa Sandersia vastaan asettui Ruotsin Ingemar Johansson. Ruotsalaisnyrkkeilijä valitsi vastustajansa pelossa todella passiivisen taktiikan ja vältteli Sandersia. Johansson diskattiin lopulta pakoilunsa takia ja Sanders tuomittiin kultamitalin voittajaksi.

Olympialaisten jälkeen Sanders palveli merivoimissa kaksi vuotta ja siirtyi ammattilaiseksi Bostonissa. Hänen amatöörisaldonsa oli hyvä: 43 voittoa ja vain 5 tappiota. Yksi tappioista tuli myöhemmälle maailmanmestarille Sonny Listonille. Ammattilaisura alkoi ottelulla Sonny Nichollsia vastaan 8. maaliskuuta 1954. Sanders voitti kolme ensimmäistä kamppailuaan tyrmäyksellä.

Ammattilaisuransa yhdeksännessä ja viimeiseksi jääneessä ottelussa Sanders kohtasi Uuden-Englannin raskaan sarjan mestaruustittelikamppailussa Willie Jamesin. Jamesin isku 11. erässä osui Sandersia päähän, mikä ilmeisesti pahensi tämän aiemmin saamaa vammaa. Sanders kaatui iskusta kanveesiin tajuttomana ja hänet vietiin sairaalaan, jossa hän kuoli aivoverenvuotoon. Sanders on haudattu Santa Monicaan.

## Lähteet
Ezra Weisz

**Ezra E. Weisz** (s. 1. tammikuuta 1971 Freehold, New Jersey) on yhdysvaltalainen ääninäyttelijä. Hän on dubannut Schnederiä animesarjassa *[[Rave Master]]*.

## Ura
Weisz aloitti uransa vuonna 1995 aluksi äänirooleissa poikkeuksellisesti näyteltyihin televisiosarjoihin VR Troopers, Power Rangers Zeo, Masked Rider ja Power Rangers Turbo. Sittemmin vuodesta 1998 lähtien Weisz on tehnyt dubbausrooleja animesarjoihin ja elokuviin.

## Aiheesta muualla
* Anime News Network
* CrystalAcids: Ethan Murray
* CrystalAcids: Ezra Weisz
Tulitikkuja lainaamassa (vuoden 1980 elokuva)

**Tulitikkuja lainaamassa** on Maiju Lassilan samannimiseen romaaniin perustuva suomalainen elokuva vuodelta 1980. Se syntyi suomalais-neuvostoliittolaisena yhteistyönä, ja jäi suomalaisen ohjaajansa Risto Orkon viimeiseksi ohjaustyöksi
ja Suomi-Filmi -yhtiön viimeiseksi näytelmäelokuvaksi.

Elokuvasta on tehty kaksi versiota: suomeksi ja venäjäksi.

Venäjän valtiollisessa elokuvayhtiössä Mosfilmissa tuotettiin vuonna 2023 elokuvasta restauroitu korkearesoluutioinen versio, joka on saatavilla elokuvastudion virallisella Youtube-kanavalla.

## Lähteet

## Aiheesta muualla
*, katsottavissa kokonaan.
*''За спичками''  Entisöity venäjänkielinen versio katsottavissa kokonaan YouTubessa Mosfilmin kanavalla.
Tartratsiini

**Tartratsiini** on sitruunankeltainen atsoväri, jonka E-koodi on E102. Sitä käytetään makeisissa, lihatuotteissa, kastikkeissa, kakuissa, vanukkaissa, kekseissä ja virvoitusjuomissa. Tartratsiinia pidetään haitallisimpana atsovärinä. Se saattaa aiheuttaa yliherkkyysoireita. Joidenkin lähteiden mukaan ihottumaoireita siitä aiheutuu yhdelle kymmenestätuhannesta. FDA sallii tartratsiinin elintarvike- ja kosmetiikkakäytön. Aine on kielletty ainakin Norjassa ja sen käyttöä on rajoitettu esimerkiksi Itävallassa, Ruotsissa ja Saksassa. Tartratsiinin ylin hyväksyttävä päivittäinen enimmäissaanti eli ADI-arvo on 7,5&nbsp;mg/kg/vrk. EU:ssa elintarvikekäytössä vaaditaan pakkausmerkintä "voi vaikuttaa haitallisesti lasten aktiivisuustasoon ja heikentää tarkkaavaisuutta”.

Tartratsiinia  valmistetaan sulfaniilihapon diatsoniumsuolan ja  3-karboksi-1-(p-sulfofenyyli)-5-pyratsolonin atsokytkentäreaktiolla ja mudostamalla reaktiotuotteesta natriumsuola. .
:

Villan tartrasiini värjää valonkestävästi kullankeltaiseksi.

## Lähteet

## Aiheesta muualla

* Ruokavirasto: E102 - Tartratsiini 
* Food Component Database (FooDB): Acid yellow 23 
* ChemBlink: Acid Yellow 23, Tartrazine 
* Kyoto Encyclopedia of Genes and Genomes (KEGG): Tartrazine 
* European Food Safety Authority (EFSA): Scientific Opinion on the re-evaluation Tartrazine (E 102)  (pdf)
* Bristol University School of Chemistry, Molecule of the Month: Tartrazine 
* The Comparative Toxicogenomics Database (CTD): Tartrazine
Atsorubiini

**Atsorubiini** (tunnetaan myös **karmosiinina**) on punainen atsoväri. Sen E-koodi on E 122. Atsorubiinia saa käyttää muun muassa juomiin, jälkiruokiin, jäätelöön, makeisiin ja kahvileipiin. Atsorubiinin ADI-arvo eli päivittäinen hyväksyttävä ylin saanti on 4 mg/kg/vrk. EU:ssa elintarvikekäytössä vaaditaan pakkausmerkintä "voi vaikuttaa haitallisesti lasten aktiivisuustasoon ja heikentää tarkkaavaisuutta”.

Atsorubiinia valmistetaan naftionihapon diatsoniumsuolan ja 1-naftoli-4-sulfonihapon atsokytkentäreaktiolla ja mudostamalla reaktiotuotteesta natriumsuola.
:

## Lähteet

## Aiheesta muualla

* Ruokavirasto: E122 - Atsorubiini, karmosiini
*Coloria.net: Karmosiini, Atsorubiini
*National Toxicology Program: CAS Registry Number: 3567-69-9 
*ChemBlink: Food Red 3 
* PubChem: Azorubine 
* Human Metabolome Database: Azorubine 
* Food Component Database (FooDB): Azorubine 
* The Comparative Toxicogenomics Database (CTD): azo rubin S
The 8th Sin

__NOTOC__
**The 8th Sin** on ruotsalaisen power metal -yhtye Nocturnal Ritesin toukokuussa 2007 julkaistu kahdeksas studioalbumi.

Albumi nousi Ruotsissa Sverigetopplistanin sijalle 43.

## Kappaleet
#
#
#
#
#
#
#
#
#
#
#

## Kokoonpano
* Jonny Lindkvist – laulu
* Fredrik Mannberg – kitara
* Nils Norberg – kitara
* Nils Eriksson – basso
* Owe Lingvall – rummut

## Arvostelut
* Imperiumi.net: 
* Soundi: 

## Lähteet

## Aiheesta muualla
* 
*
Paraoranssi

**Paraoranssi** on oranssinpunainen monoatsoväri, jonka E-koodi on E 110, kemiallinen kaava C16H10Na2O7S2N2, moolimassa 452,37 g/mol ja CAS-numero 2783-94-0. Sitä käytetään mm. elintarvike- ja lääkevärinä. Paraoranssia saa käyttää mm. juomiin, jälkiruokiin, jäätelöön, hilloihin, makeisiin ja kahvileipiin. Paraoranssin ADI-arvo eli päivittäinen hyväksyttävä ylin saanti on 2,5 mg/kg/vrk. EU:ssa elintarvikekäytössä vaaditaan pakkausmerkintä "voi vaikuttaa haitallisesti lasten aktiivisuustasoon ja heikentää tarkkaavaisuutta”.

Tämän lisäksi sitä käytetään myös hiustenpesuaineiden, vaahtokylpyaineiden, suihkugeelien, suuvesien, alkoholipohjaisten hajusteiden, ehostusaineiden (mm. puuterin ja huulipunan), astianpesuaineiden ja puhdistusaineiden värjäykseen.

## Lähteet

## Aiheesta muualla

* Coloria.net: Paraoranssi
* National Toxicology Program: CAS Registry Number: 2783-94-0 
* ChemBlink: Food Yellow 3
Pelin säännöt

**Pelin säännöt** (*La Règle du jeu*) on Jean Renoirin ohjaama ranskalainen klassikkoelokuva vuodelta 1939. Sitä pidetään myös yhtenä maailman parhaimmista elokuvista. Sight & Sound -lehden kaikkien aikojen 10 parhaimman elokuvan listalla se on ollut mukana alusta alkaen (1952) ja monet kerrat se oli 2. sijalla heti Citizen Kanen jälkeen. Vuoden 2002 listalla *[[Vertigo – punainen kyynel|Vertigo]]* tiputti sen 3. sijalle. Vuonna 2018 BBC:n kansainvälinen asiantuntijaraati äänesti sen kaikkien aikojen viidenneksi parhaaksi ei-englanninkieliseksi elokuvaksi.

*Pelin säännöt* kuvaa ranskalaisen yläluokan dekadenttia elämää juuri ennen toista maailmansotaa.

## Rooleissa

## Vastaanotto
*Pelin säännöt* ei ensi-iltanaan saanut hyvää vastaanottoa. Yleisö oli suorastaan vihamielinen ja levittäjä leikkasi elokuvan alkuperäisestä 113 minuutista 80 minuuttiin. Saksalaisten miehityksen aikana se kiellettiin epämoraalisena ja sen alkuperäiset negatiivit tuhottiin. Renoirin onnistui restauroida elokuva alkuperäiseen pituuteensa (yhtä lyhyttä kohtausta lukuun ottamatta) vasta 1950-luvulla. Sen uusintaensi-ilta Venetsian elokuvajuhlilla 1959 oli suuri menestys.

## Lähteet
Kaupan tekninen este

**Kaupan tekninen este** on vapaakauppa-ajatuksen näkökulmasta hallinnallinen keino rajoittaa tuontia, minkä vuoksi niistä pyritään pääsemään eroon silloin kun vapaata kauppaa eli tullialueiden kesken pyritään edistämään.

Kaupan teknisenä esteenä voi toimia esimerkiksi joihinkin tuotteisiin, esimerkiksi elintarvikkeiden lisäaineisiin, geenimuunteluun tai sähköteknisten tavaroiden sähkötarkastukseen liittyvät erilaiset säännöt, jotka lisäävät maahantuonnin kustannuksia vaikuttaen tullien tapaan vaikeuttavasti tuontiin.

Kaupan teknisiä esteitä säätelee muun muassa Maailman kauppajärjestön (”TBT”, Technical Barriers to Trade) -sopimus.

## Lähteet
Uuskokkiini

**Uuskokkiini** (englanniksi Ponceau 4R) on monoatsoväri, jonka E-koodi on E 124. Sen väri on purppuraan viittava punainen. Norjassa, Kanadassa ja Yhdysvalloissa se on ollut elintarvikevärinä kiellettyä ja Suomessa sitä on saanut käyttää 50 gr/kg tai 50 ml/l makeisissa, virvoitusjuomissa ja jäätelöissä. EU:ssa elintarvikekäytössä vaaditaan pakkausmerkintä ”voi vaikuttaa haitallisesti lasten aktiivisuustasoon ja heikentää tarkkaavaisuutta”.Sitä käytetään myös kosmetiikassa ja pesuaineissa.

Uuskokkiinia valmistetaan naftionihapon diatsoniumsuolan ja G-hapon atsokytkentäreaktiolla ja mudostamalla reaktiotuotteesta natriumsuola.

## Lähteet

## Aiheesta muualla
* Ruokavirasto: E124 - Uuskokkiini
*PubChem: Ponceau 4R 
*Chemblink
*Komission direktiivi 95/45/EY, elintarvikkeissa sallittujen väriaineiden erityisistä puhtausvaatimuksista
* The Comparative Toxicogenomics Database (CTD): Ponceau 4R
Pienet tarinat

**Pienet tarinat** on vuonna 2003 kuolleen, Lapinlahden Lintujen perustajajäsenen, Heikki "Hiski" Salomaan novellikokoelma. Like julkaisi sen postuumisti vuonna 2004.

Salomaan kertomukset kuvaavat lähinnä yksittäisten ihmisten edesottamuksia, välillä humoristisesti, välillä vakavammin. Kirja sisältää novellien lisäksi kaikki Salomaan laulutekstit "Lappareille" sekä Jukka Lyytisen kirjoittaman pienimuotoisen Salomaan elämäkerran.

## Kirjan tarinat
* Mies tornissa
* Valheellinen ryöstö
* Sumuisella vuorella
* Alaska
* Ongelmia
* Kuinka reikäjuusto keksittiin

## Laulutekstit
* Ihmistä kiusataan (albumilta *[[Jep]]*)
* Heti mulle kaikki tänne nyt (albumilta *[[Vihreä gorilla]]*)
* Tupakanmittainen muisto (albumilta *[[Vihreä gorilla]]*)
* Roudarin lempi (albumilta *[[Lauluja Nuppilasta]]*)
* Kuka junaa kuljettaa (albumilta *[[Lauluja Nuppilasta]]*)
* Jäljet (albumilta *[[Köyhän taivas]]*)
* Oman asuntonsa kaluste (albumilta *[[Tyttö huutaa Hii!]]*)
* Vihaan rantaelämää (albumilta *[[Kansandances]]*)
* Rumat miehet (albumilta *[[Iso muna]]*)
* Pää täynnä lompakko tyhjä (albumilta *[[Kolmas jalka haudassa]]*)
* Puoliväliheikki (albumilta *[[Kansandances]]*)

## Lähteet

* *Pienet tarinat* -kirja
*
Ruskea HT

**Ruskea HT** on keinotekoisesti valmistettava atsoväri, jonka E-koodi on E&nbsp;155. Ainetta saa käyttää muun muassa juomiin, jälkiruokiin, jäätelöön, makeisiin ja kahvileipiin. Ruskea HT:n päivittäinen hyväksyttävä ylin saantimäärä eli ADI-arvo on 1,5&nbsp;mg/kg/vrk. Aineen epäillään aiheuttavan yliherkkyysreaktioita.

Ruskea HT:n kemiallinen kaava on C27H18N4Na2O9S2, moolimassa 652,56&nbsp;g/mol ja CAS-numero 4553-89-3.

Väriaine soveltuu leivontaan hyvän lämmönkestonsa vuoksi, mihin viittaa nimen lyhenne ”HT” ().

## Lähteet

## Aiheesta muualla

*Coloria.net: Ruskea HT
*PubChem: Chocolate Brown HT 
*ChemBlink: Food Brown 3 
*FAO: Brown HT
M/S Thebeland

**M/S Thebeland** () oli Thebeland Ltd:n omistama ro-ro-rahtialus. Se rakennettiin vuonna 1978 Mitsui Engineering & Shipbuilding Co. Ltd:n telakalla Japanissa. *Thebeland* oli rekisteröity Yhdistyneen kuningaskunnan lipun alle ja sen kotisatama oli Lontoo. Alusta käytettiin kahdessa rauhanturvaoperaatiossa sekä sotatarvikekuljetuksissa.

Thebelandin sisaraluksia ovat ''Hellenic Master'', ''Hellenic Sailor'', ''Tyrusland'', ''Vegaland'' ja ''Vikingland''.

## Käyttöhistoria

Aluksen köli laskettiin 30. maaliskuuta ja se laskettiin vesille 27. kesäkuuta 1978. 3. lokakuuta se luovutettiin Broströms Rederi Ab:n omistukseen, joka rekisteröi sen Ruotsin lipun alle nimellä *Thebeland* ja sen kotisatamaksi tuli Göteborg. 1. kesäkuuta 1984 alus siirtyi Rederi Ab Transoceanin omistukseen. Heinäkuussa 1986 alus rekisteröitiin Medro Ab:n omistukseen. Maaliskuussa 1991 Svenska Orient Linjen osti *Thebelandin*. 28. tammikuuta 1993 laiva siirtyi Rederi Ab Trans-Rexin omistukseen. 15. huhtikuuta 1993 gotlantilainen Rederi Ab Gotland osti aluksen. Jälleen huhtikuussa 1994 Svenska Orient Linjen osti aluksen. Elokuussa 1995 *Thebeland* meni Lisnave-nimiselle telakalle Portugalin Setubaliin, telakalla alusta pidennettiin alkuperäisestä 165 metristä nykyiseen 190,34 metriin. Syyskuussa pidennys valmistui ja alus lähti telakalta.

Marraskuussa *Thebeland* siirtyi Thebeland Ltd:n omistukseen ja Yhdistyneen kuningaskunnan lipun alle. Kotisatamaksi tuli maan pääkaupunki Lontoo.

Varhain 22. huhtikuuta 2003 *Thebeland* saapui Antwerpenin satamaan Belgiaan lastaamaan sotatarvikkeita, jotka alus vei Persianlandelle. Lastina oli muun muassa 121 konttia. Lastaamisessa käytettiin jättiläismäistä nosturia, jolla lasti saatiin aluksen alemmille kansille. Thebelandin päällikkönä toimi tuolloin ruotsalainen Karl Göran Inberg. Hän kertoi alusta käytetyn myös rauhanturvaoperaatioissa Bosnia ja Hertsegovinassa ja Kosovossa sekä Britannian sotatarvikekuljetuksissa Jordaniaan. Persianlahdelle alus lähti huhtikuussa ensimmäistä kertaa.

Helmikuussa 2006 alus aikarahdattiin eli vuokrattiin suomalaisen Transfennican liikenteeseen kahdeksi vuodeksi.

Joulukuussa 2013 alus saapui Intian Alangiin romutettavaksi.

## Lähteet
Adbusters

**Adbusters Media Foundation** (yleisemmin tunnetaan pelkillä nimillä **Adbusters** tai **Media Foundation**),  on voittoa tavoittelematon konsumerismin vastainen järjestö. Järjestön perustivat Kalle Lasn ja Bill Ascmalz Vancouverissa vuonna 1989.

Järjestö julkaisee Adbusters-lehteä, joka on tunnettu erityisesti suurten yhtiöiden mainoksia parodioivista vastamainoksista. Adbustersin ansiosta alkunsa ovat saaneet muun muassa Älä osta mitään -päivä sekä TV Turnoff Week.

Adbustersin toiminta perustuu osittain situationistien ajatteluun, erityisesti heidän "detournement"-käsitteeseensä. Detournementissa alkuperäisten viestejen sisältöjä horjutetaan tekemällä niistä esimerkiksi naurettavia. Vastamainokset ovat tästä esimerkki: vastamainos näyttää nopeasti katsottuna ihan oikealta mainokselta, mutta tarkemmin tutkittuaan katsoja havaitseekin, että vastamainos parodioi jonkin tunnetun tuotemerkin mainosta. Vastamainosten avulla on tarkoitus saada kuluttaja esimerkiksi pohtimaan sitä, tuottaako tietty yhtiö sittenkään niin luontoystävällisiä tuotteita kuin yhtiön viralliset mainokset antavat ymmärtää.

Adbusters on saanut lukuisia sisarjärjestöjä ympäri maailmaa. Esimerkiksi Ranskassa toimii *Résistance à l'Aggression Publicitaire* ja Japanissa *Culture Jammers*. Suomessa Adbusters toimii Voima-lehden alaisuudessa.

## Katso myös
* No Logo
* Greenpeace

## Aiheesta muualla

*Virallinen sivusto

Akateemisia sivuja ja uutissivuja:
*Adbustersin perustajan Kalle Lasnin haastattelu
*Culture Jammers find magic button for peace and quiet Sun Herald (April 13, 2005) Daniel Dasey.
* Activism for the Mind: Reclaiming Our Cerebral Commons, Kalle Lasn with Natasha Mitchell, ABC Radio National, *All in the Mind* 12 March 2005.
Briljanttimusta

**Briljanttimusta BN** on keinotekoinen diatsoväri, jonka elintarvikkeiden E-koodi on E 151, kemiallinen kaava C28H17N5Na4O14S4, moolimassa 867,69 g/mol ja CAS-numero 2519-30-4. 

Yhdysvalloissa briljanttimusta on kielletty. Se voi aiheuttaa yliherkkyyttä. 

Briljanttimusta BN:tä saa käyttää muun muassa juomiin, jälkiruokiin, jäätelöön, makeisiin ja kalanmätiin. Aineen ylin hyväksyttävä päivittäinen saanti eli ADI-arvo on 5 mg/kg/vrk.

Briljanttimusta BN:n valmistuksen ensimmäisessä vaiheessa sulfaniilihapon diatsoniumsuolan ja 1-naftyyliamiini-7-sulfonihappo reagoivat atsokytkentäreaktiolla. Muodostuvasta yhdisteestä tehdään taas diatsoniumsuola, joka reagoi 8-asetyyliamino-1-naftoli-3,5-fisulfonihapon kanssa. Viimeinen vaihe on natriumsuolan mudostaminen..

## Lähteet

## Aiheesta muualla
*Elintarviketurvallisuusvirasto (Evira): E151 Briljanttimusta BN 
*PubChem: Brilliant Black 
*ChemBlink: Food Black 1 
*European Food Safety Authority: Scientific Opinion on the re-evaluation of Brilliant Black BN (E 151) as a food additive
Home (Josh Rousen albumi)

**Home** on folklaulaja Josh Rousen toinen studioalbumi. Sen julkaisi Slow River Records vuonna 2000.

## Kappaleet
#
#
#
#
#
#
#
#
#
#

## Arviot
* Allmusic: 

## Aiheesta muualla
* Home discogs.com -sivustolla

## Lähteet
Juha Järvenpää

**Juha Järvenpää** voi tarkoittaa ainakin seuraavia henkilöitä:

*Juha Järvenpää (s. 1965), suomalainen jääkiekkoilija, pelipaikaltaan hyökkääjä
*Juha Järvenpää (s. 1989), suomalainen jääkiekkoilija, pelipaikaltaan maalivahti
*Juha Järvenpää (s. 1986), suomalainen lentopalloilija.
Dennis O’Keefe

**Edward Vance Flanagan** eli **Dennis O’Keefe** (29. maaliskuuta 1908 – 31. elokuuta 1968 Fort Madison, Iowa) oli yhdysvaltalainen näyttelijä. Hän käytti taiteilijanimeä Bud Flanagan ennen siirtymistään Metro-Goldwyn-Mayerille vuonna 1937.

O’Keefe esiintyi muiden muassa elokuvissa *Arizonan kauhu* (1938), *Kuoleman leikki* (1939), *[[Leopardimies]]* (1943), *Tyynenmeren sankarit* (1944), *Häväisty nainen* (1947), *Tahitin rummut* (1954), *Kaikki miehet kannelle* (1961) ja *The Naked Flame* (1964).

O’Keefe oli myös televisionäyttelijä, joka pyöritti esimerkiksi *The Dennis O’Keefe Show’ta* vuosina 1959–1960.

Hän kuoli 60-vuotiaana keuhkosyöpään.

## Aiheesta muualla
*
Dressed Up Like Nebraska

**Dressed Up Like Nebraska** on folklaulaja Josh Rousen ensimmäinen studioalbumi, joka ilmestyi Slow River Recordsin kustantamana vuonna 1998.

## Kappaleet
#
#
#
#
#
#
#
#
#
#

### Bonuskappaleet
#
#

## Kokoonpano
* Josh Rouse – laulu, akustinen kitara, sähkökitara, pasuuna
* David Henry – bassokitara, sello
* David Gehrke – rummut, tamburiini
* Steve Allen – sähköpiano
* George Nicholson – urut
* Graham Spice – trumpetti
* Ned Henry – viulu

+

* David Henry – tuottaja, äänittäjä

## Aiheesta muualla
* Dressed Up Like Nebraska discogs.com -sivustolla
Detroit Rock City (kappale)

**”Detroit Rock City”** on hard rock -yhtye Kissin kappale ja single vuodelta 1976, joka julkaistiin *[[Destroyer]]* -albumilla. Kappaleen sävelsivät Paul Stanley ja levyn tuottaja Bob Ezrin. Kappale kertoo Kiss-fanista, joka kuolee auto-onnettomuudessa matkalla Kissin konserttiin kuunnellessaan kyseistä kappaletta. 

Alkuperäisen singlen b-puolella oli Peter Crissin tulkitsema ”Beth”, joka sai niin paljon radiosoittoa, että se päätettiin vaihtaa a-puolelle, ja ajan mittaan ”Bethistä” tuli yksi Kissin tunnetuimmista kappaleista. Kappale valittiin kuudenneksi musiikkikanava VH1:n 40 parhaan metallikappaleen listalla. 

Muun muassa yhtyeet The Mighty Mighty Bosstones, Alien Fashion Show, HammerFall, Metallica ja Sweet Siren ovat tehneet kappaleesta coverin. Kappale sijoittui Yhdysvaltain Billboard Hot 100 -listalla seitsemännelle sijalle. 

Nykyään "Detroit Rock City" on rock-klassikko.

## Kappaleet singlellä
**A-puoli**
# 
**B-puoli**
#

## Lähteet
Juha Järvenpää (jääkiekkohyökkääjä)

**Juha Järvenpää** (s. 18. joulukuuta 1965 Tampere) on suomalainen entinen jääkiekkoilija. Hän edusti Tampereen Ilvestä 14 SM-liigakauden ajan. Väliin mahtui yksi vuosi HPK:n paidassa. Kaikkiaan SM-liigaotteluita Järvenpäälle kertyi 545 ja tehopisteitä 212+197=409 (pudotuspeleissä 46 ottelua, 11+9 tehopistettä). Järvenpää edusti Suomea MM-kisoissa vuonna 1990.

## Lähteet

## Aiheesta muualla
* Järvenpään esittely vuodelta 1998 Ilves.comin arkistossa 
* 
*
Under Cold Blue Stars

**Under Cold Blue Stars** on folklaulaja Josh Rousen kolmas studioalbumi. Sen julkaisi Slow River Records vuonna 2002.

## Kappaleet
#Twilight
#Nothing Gives Me Pleasure
#Miracle
#Christmas with Jesus
#Under Cold Blue Stars
#Ugly Stories
#Feeling No Pain
#Ears to the Ground
#Summer Kitchen Ballad
#Women and Men
#The Whole Night Through

## Arviot
* Soundi: 

## Aiheesta muualla
* Under Cold Blue Stars discogs.com -sivustolla

## Lähteet
Andrew V. McLaglen

**Andrew Victor McLaglen** (28. heinäkuuta 1920 Wandsworth, Lontoo, Britannia – 30. elokuuta 2014 Friday Harbor, San Juanin piirikunta, Washington, Yhdysvallat) oli brittiläissyntyinen elokuva-, televisio- ja teatteriohjaaja. Hän sai vuonna 1991 työstään lännenelokuvien parissa myönnettävän Golden Boot -palkinnon.

McLaglen ohjasi muun muassa lukuisia *[[Gunsmoke]]*-sarjan jaksoja. Elokuvatuotantoon kuuluu ennen kaikkea lännenelokuvia, kuten Pertti Avolan mahtipontiseksi ja taantumukselliseksi luonnehtima *[[Chisum]]* (1970). McLaglen on ohjannut myös sotaelokuvia, kuten *[[Villihanhet]]* (*The Wild Geese*, 1978) ja *[[Merten sudet]]* (*The Sea Wolves*, 1980).

## Yksityiselämä
Lontoossa syntynyt Andrew McLaglen oli näyttelijä Victor McLaglenin poika. Isän siirryttyä näyttelijäksi Yhdysvaltoihin perhe seurasi parin vuoden kuluttua perässä. Hän oli kookas, yli kaksimetrinen. Hän oli naimisissa neljä kertaa, vuosia näyttelijäkollegansa Veda Ann Borgin kanssa, kunnes erosi.

## Lähteet

## Aiheesta muualla
*
Veda Ann Borg

**Veda Ann Borg** (11. tammikuuta 1915 – 16. elokuuta 1973) oli yhdysvaltalainen näyttelijä. Hän syntyi Bostonissa, Massachusettsissa; hänen isänsä oli ruotsalainen.

Borg teki elokuvadebyyttinsä vuonna 1936. Hän ennätti uransa aikana esiintyä lukuisissa elokuvissa, mutta tuli tunnetuksi myös televisiosta. 

Borg oli vuosia naimisissa Andrew V. McLaglenin kanssa, kunnes erosi. Hän kuoli syöpään Hollywoodissa 58-vuotiaana. 

## Aiheesta muualla

*
Einar Már Guðmundsson

**Einar Már Guðmundsson** (s. 1954 Reykjavík, Islanti) on islantilainen kirjailija. Hänen 1980 ja 1981 ilmestyneet ensimmäiset teoksensa olivat runokokoelmia, joissa hän käytti vapaata assosiaatiota, ja runoissa oli arkikieltä ja slangia. Hän on sittemmin kirjoittanut myös romaaneja, joista esikoisromaani on *[[Pyöreän portaikon ritarit]]* (*Riddarar hringstigans, 1982).

Einar Márin ensimmäinen kirja oli runokirja. Hänen vuonna 1993 ilmestynyt romaaninsa *Kaikkeuden enkelit* (*Englar alheimsins*, suomeksi 1995) sai vuonna 1995 [[Pohjoismaiden neuvoston kirjallisuuspalkinto|Pohjoismaiden neuvoston kirjallisuuspalkinnon]]. Palkintosumma, 350&nbsp;000 [[Tanskan kruunu]]a, vastasi noin 273&nbsp;000:ta [[Suomen markka|markkaa]]. 

==Suomennetut teokset==
* *Kaikkeuden enkelit* (*Englar alheimsins*), suom. Tuula Tuuva, Helsinki: Like 1995.  Pohjoismaiden neuvoston kirjallisuuspalkinto, 1995 
* *Pyöreän portaikon ritarit* (*Riddarar hringstigans*), suom. Tuula Tuuva, Helsinki: Like 1996   
* *Jalanjäljet taivaalla* (*Fótspór á himnum*), suom. Tuula Tuuva, Helsinki: Like 1999   
* *Maanpäällisiä unelmia* (*Draumar á jörðu*), suom. Tuula Tuuva, Helsinki: Like 2004  
* *Beatles-manifesti* (*Bítlaávarpið*), suom. Tuula Tuuva, Helsinki: Like 2005  

===Suomennettuja runoja===
* Kaltio 1997; nro 4, runot suomentanut [[Tuomas Järvelä]]
** Emme sovi tarpeeksi hyvin yhteen 
** Ihmissuhteet 
** Jos olisin 
** Konferenssi 
** Poem for arthur rimbaud, 
** Venäjän vallankumous 
* Me emme oikein sovi yhteen, suom. [[Senta Teräsalmi]], teoksessa *80-90: pohjoismainen antologia'', Laatusana 1990 

## Lähteet

## Aiheesta muualla
Eddie Cantor

**Eddie Cantor** (31. tammikuuta 1892 – 10. lokakuuta 1964) oli yhdysvaltalainen näyttelijä, koomikko ja muusikko. Hän voitti Oscar-kunniapalkinnon ja sai tähden Hollywood Walk of Famella. 

Cantor syntyi New Yorkissa venäjänjuutalaisten vanhempien poikana. Hänen alkuperäinen nimensä oli Israel Iskowitz. 

Monipuolisen uran luonut Cantor toimi Screen Actors Guildin puheenjohtajana vuosina 1933–1935. Hän sai puolisonsa Idan kanssa viisi lasta. Kuoltuaan sydänkohtaukseen Kalifornian Beverly Hillsissä hän tuli haudatuksi Hillside Memorial Park Cemeteryyn. 

## Lähteet

## Aiheesta muualla
*
John Qualen

**John Qualen**, oik. *Johan Mandt Kvalen* (8. joulukuuta 1899 – 12. syyskuuta 1987) oli kanadalais-yhdysvaltalainen näyttelijä. Hän syntyi Kanadan Vancouverissa norjalaisille vanhemmille mutta vietti lapsuutensa Yhdysvalloissa Illinoisissa, jossa hän myös opiskeli Northwestern Universityssa. 

Qualen esiintyi vuosikymmenten aikana lukuisissa elokuvissa, joiden joukossa ovat *[[Ski Patrol]]*, *[[Casablanca (elokuva)|Casablanca]]* (1942), *He ratsastivat yhdessä* (1961) ja *[[Mies joka ampui Liberty Valancen]]* (1962).

Kaliforniassa 87-vuotiaana kuollut Qualen on haudattu Forest Lawn Memorial Parkiin Glendaleen.

## Aiheesta muualla
*
R2 (reaktori)

**R2** oli ruotsalainen tutkimusreaktori. Se sijaitsi Studsvikin tutkimuskeskuksessa noin 30 kilometriä Nyköpingistä itään. Reaktorin tilasi AB Atomenergi ja sen toimitti Allis-Chalmers. Yhtiö on paremmin tunnettu valmistamistaan traktoreista. Reaktori tuli kriittiseksi 4. toukokuuta 1960 kello 3.54 jonka jälkeen se oli käytössä sulkemiseensa 16. kesäkuuta 2005 kello 8.00 saakka. Reaktorin alkuperäinen lämpöteho oli 30 MW, mutta sitä nostettiin 50 MW:iin vuonna 1969. Reaktoria käytettiin isotooppien tuottamiseen ja tieteelliseen tutkimukseen. Maailmassa on kolme muuta vastaavanlaista reaktoria Yhdysvalloissa, Etelä-Afrikassa ja Alankomaissa.
Krimpen aan den IJssel

**Krimpen aan den IJssel** on kunta Alankomaissa Etelä-Hollannin provinssissa. Asukkaita kaupungissa on 28&nbsp;928 (31.12.2008) ja väestötiheys on 3&nbsp;704 as./km². Kunnan pinta-ala on 8,93 neliökilometriä, josta vettä on 1,12 km². Kunta sijaitsee Hollandse IJssel -joen etelärannalla.

Ensimmäiset dokumentoidut maininnat Krimpenistä ovat vuodelta 1277. Vuonna 1820 paikkakunnalle perustettiin Van der Giessen de Noordin telakka. Läheinen Rotterdam on nykyisin Krimpen aan den IJsselissä asuvien työssäkäyntikaupunki.

Krimpen aan den IJsselin naapurikunnat ovat Capelle aan den IJssel pohjoisessa, Ouderkerk idässä, Nederlek etelässä ja Rotterdam lännessä.

Krimpen aan den IJsselin ystävyyskaupunki on Kiskőrös Unkarissa.

## Tunnettuja asukkaita
*Rik Grashoff (s. 1961), poliitikko
*Gerard van Walsum (1900–1980), poliitikko

## Lähteet

## Aiheesta muualla

* Virallinen kotisivu 
* Krimpen aan den IJsselin kartta
Carlo Rainaldi

**Carlo Rainaldi** (4. toukokuuta 1611 – 8. helmikuuta 1691) oli italialainen barokin ajan arkkitehti. Hän vaikutti Roomassa, jossa hänen työnsä jälkeä yhä on nähtävillä.

Rainaldi oli arkkitehti Girolamo Rainaldin poika.

## Aiheesta muualla
Memnon (mytologia)

**Memnon** () oli kreikkalaisessa mytologiassa Aithiopian kuningas ja Tithonoksen ja Eoksen poika. Priamoksen veljenpoikana hän saapui Troijan avuksi suuren armeijan kanssa Troijan sodan kymmenentenä vuonna pian Hektorin kuoleman jälkeen.

Memnon surmasi useita kreikkalaisia, mutta hänen kukistettuaan Antilokhoksen, Nestorin pojan, tästä suuttunut Akhilleus tappoi hänet keihäällään. Zeus kuitenkin heltyi Eoksen kyyneliin ja teki Memnonista kuolemattoman. Ovidiuksen mukaan Memnonin hautajaisroviosta nousi lintuja, jotka nimettiin hänen mukaansa.

Myöhemmin kreikkalaiset olettivat eräiden Egyptissä Luxorin läheisyydessä sijaitsevien korkeiden kivisten veistosten esittävän Memnonia. Tämän vuoksi niistä käytetään edelleen nimitystä Memnonin kolossit, vaikka nykyisin niiden tiedetään esittävän faarao Amenhotep III:ta. 

## Lähteet

## Aiheesta muualla
Savitiili

**Savitiilet** ovat rakennusmateriaali, jota valmistetaan hiekasta, savesta, vedestä ja jostakin kuituisesta aineesta, kuten tikuista, oljista tai lannasta. Aineksista muotoillaan muotin avulla tiili, jonka annetaan kuivua auringossa. Egyptissä käytettiin tällaisia tiiliä jo 3000 eaa. Myöhemmin keksittiin tiilien kovettaminen polttamalla.

Savitiiliset rakennukset ovat erittäin kestäviä: vanhimmat säilyneet rakennukset ovat savitiilisiä.

Savea täytyy olla tiilien valmistuspaikan lähistöllä. Tiilitehtaat perustettiin savenottopaikkojen viereen. Tiili voi olla väriltään punainen poltettu savitiili tai harmaa auringossa kuivatettu savitiili. Tiilitehtaita on sijainnut monessa kylässä ja kaupungissa toisen maailmansodan jälkeen rakentamisen kiihtyessä. Nykyisin tiiliä käytetään lähinnä korjausrakentamisessa tai uudiskohteissa haluttaessa nimenomaan tiiltä muiden vaihtoehtojen sijaan.

## Katso myös
*Savirakentaminen

## Lähteet
Barnard Hughes

**Bernard Aloysius Kiernan "Barnard" Hughes** (16. heinäkuuta 1915 – 11. heinäkuuta 2006) oli yhdysvaltalainen näyttelijä. 

Hughes loi monipuolisen uran, jonka aikana hän saavutti huomattavaa menestystä niin elokuvissa kuin teatterissakin. Hän esiintyi myös useissa televisiosarjoissa. Hän voitti Tony-, Emmy- ja Drama Desk -palkinnot.

Hughes syntyi ja kuoli New Yorkin osavaltiossa. Hän oli naimisissa näyttelijä Helen Stenborgin kanssa vuodesta 1950 kuolemaansa 90-vuotiaana.

## Aiheesta muualla
*
Ruth Etting

**Ruth Etting** () oli  yhdysvaltalainen laulaja ja näyttelijä. Hänen tunnetuimpia sävelmiään oli esimerkiksi ”Ten Cents a Dance” (1930), tai  ”Love Me or Leave Me”, jota Charles Vidor myös käytti vuonna 1955 laulajasta tekemänsä elokuvan nimenä. Elokuvassa Ettingiä esitti Doris Day.

Etting syntyi Nebraskassa. Hän esiintyi uransa aikana useissa lyhytelokuvissa, mutta myös eräissä täyspitkissä teoksissa, kuten *Skaandalissa Roomassa* vuonna 1933 *(Roman Scandals)*. 

Etting joutui vuonna 1938 kohun keskelle, kun hänen entinen aviomiehensä Moe Snyder ampui hänen uutta kumppaniaan, pianisti Myrl Aldermania. Alderman toipui, nai Ettingin ja eli vielä vuoteen 1966 . Snyder sai tuomion, mutta vapautui istuttuaan vuoden.

Etting kuoli 81-vuotiaana Colorado Springsissä, Coloradossa. Hänellä on tähti Hollywood Walk of Famella.

## Aiheesta muualla

*
Luistonesto

**Luistonesto** on moottoriajoneuvoissa käytetty renkaiden pitoa parantava järjestelmä. Sen tarkoitus on estää vetäviä pyöriä sutimasta ja parantaa pitoa.

Yleisimmin luistonestoa on käytetty kilpa-autoissa; Formula 1 -sarjassa se on ollut käytössä kahteen otteeseen. Viimeksi se poistui käytöstä vuoden 2008 alusta. Nykyään se on tavallisissa autoissa hyvin yleinen varuste.

Luistonesto voi toimia autoissa ainakin kahdella eri periaatteella. Luistonestojärjestelmä voi parantaa sutivien pyörien pitoa rajoittamalla moottorin tehoa, jolloin pyörä pyörii hitaammin ja pitää paremmin.

Toinen yleinen toimintaperiaate luistonestolle on avoimella tasauspyörästöllä varustetussa autossa, jolloin luistonestojärjestelmä voi jäljitellä tasauspyörästön lukon toimintaa jarruttamalla liian nopeasti pyöriviä pyöriä. Esimerkiksi jos toisen puolen pyörä on jäällä ja toinen asfaltilla, jäällä oleva pyörä sutii avoimen tasauspyörästön vuoksi ja voima ei välity tiehen. Tällöin luistonestojärjestelmä voi jarruttaa jäällä tyhjää pyörivää pyörää, jonka seurauksena pitävällä pinnalla oleva pyörä alkaa pyöriä ja viedä autoa eteenpäin.

## Katso myös
*Ajonvakautusjärjestelmä
*Lukkiutumattomat jarrut

## Lähteet
* Resiina 5/87
Helen Stenborg

**Helen Stenborg** (24. tammikuuta 1925 Minneapolis, Minnesota – 22. maaliskuuta 2011) oli yhdysvaltalainen näyttelijä. 

Stenborg tunnetaan lähinnä teatterinäytöksistä, joissa hän esiintyi myös yhdessä puolisonsa, Barnard Hughesin kanssa. Television puolella hänellä oli 1970-luvun lopussa Helga Lindemanin rooli sarjassa *Another World*. 

Stenborg oli naimisissa Hughesin kanssa vuodesta 1950 tämän kuolemaan 11. heinäkuuta 2006. Hän sai vuonna 2000 Tony-ehdokkuuden.

## Aiheesta muualla
*
Adolf Seilacher

**Adolf Seilacher** (24. helmikuuta 1925 – 26. huhtikuuta 2014 Tübingen) oli saksalainen paleontologi, joka voitti vuonna 1992 Crafoord-palkinnon. Hän työskenteli muiden muassa Tübingenin ja Yalen yliopistoissa sekä teki satoja julkaisuja.

Seilacher tunnetaan varsinkin hänen tekemästään fossiilijälkiä koskevasta tutkimustyöstä. Hän tutki myös fossiilien muodostumisprosesseja sekä Ediacaran eliöstöä.

## Lähteet
Murzilka

**Murzilka** on venäläinen lastenlehti, joka alettiin julkaista Neuvostoliitossa vuonna 1924. Lehti ilmestyy 12 kertaa vuodessa ja sen vuositilaus Suomeen maksaa 60 euroa.
Lehdessä esiintyy joukko piirroshahmoja, mutta se ei ole varsinainen sarjakuvalehti. Sen sijaan siinä on runoja, proosatarinaa ja asiatekstejä.

## Lien externe
*  Archive 1924-1991

## Lähteet
Shehu Shagari

**Shehu Usman Aliyu Shagari** (25. helmikuuta 1925 – 28. joulukuuta 2018) oli nigerialainen poliitikko, joka toimi maansa presidenttinä vuosina 1979–1983. Häntä edelsi Olusegun Obasanjo ja seurasi Muhammadu Buhari.

Shagari oli muslimi. Hän työskenteli ennen poliittista uraansa opettajana. Yhtenä harvoista pohjoisnigerialaisista hän oli kiinnostunut liittovaltion politiikasta ja pyrki ja pääsi liittovaltion parlamenttiin vuonna 1954. Nigerian itsenäistyttyä hän työskenteli valtionhallinnon kaikilla osa-alueilla. Kun sotilaat kaappasivat vallan vuonna 1966, Shagari luopui hallinnollisista viroista.

Sotilasvallan päättyessä 1979 järjestettiin vaalit, jotka Shagari voitti pienellä erolla kilpailijaansa Obafemi Awolowoon. Hänet syrjäytettiin sotilasvallankaappauksella ja pidätettiin syytettynä korruptiosta. Hänet vapautettiin syytteistä vuonna 1986, mutta osallistuminen Nigerian politiikkaan kiellettiin häneltä hänen loppuiäkseen.

## Lähteet
Kalle Tanner

**Kalle Henrik Tanner** (28. toukokuuta 1874 – ?. toukokuuta 1918) oli akaalainen suutari, Suomen sisällissodan punakaartilaispäällikkö ja Toijalan vallankumousoikeuden puheenjohtaja keväällä 1918 punaisten valtakaudella. 

Marko Tikan mukaan Tanner teloitutti kymmeniä Kylmäkoskelta, Kalvolasta, Iittalasta ja muista Toijalan lähikunnista Toijalaan tuotuja valkoisia. Hän oli sodan aikana kerran vangittuna Helsingissä. Sodan lopussa hän jäi Helsingissä kiinni ja sai kohtalaisen lievän tuomion. Toijalan puhdistajaksi määrätty suojeluskuntapomo Hugo W. Lövgren sai käsiinsä Tannerin Toijalaan vaimolleen lähettämän kirjeen, jonka avulla sai tämän jäljitettyä. Tanner tuotiin Toijalaan, jossa häntä hakattiin kuulusteluissa, ja tämän jälkeen hänet teloitettiin pian.

## Katso myös

* Otto Lax
* Juho Vuori
* Toijalan teloitukset 1918
* Valdemar Niemenström
* H. F. Forsell

## Lähteet
Maskun vaakuna

**Maskun vaakuna** on Maskun kunnan tunnus, joka on alun perin hyväksytty Askaisten kunnan vaakunaksi. Se on saanut aiheensa marsalkka Mannerheimista, jonka syntymäkoti, Louhisaaren kartano, sijaitsee kuntaan liitetyn Askaisten kunnan alueella. Apilat puolestaan viittaavat maatalouteen.

Vaakunan on suunnitellut Gustaf von Numers, ja Askaisten kunnanvaltuusto hyväksyi sen 19. joulukuuta 1966. Sisäasiainministeriö vahvisti vaakunan käyttöön 27. huhtikuuta 1967. Vaakunan selitys on ”punaisessa kentässä ristikkäin kaksi hopeista marsalkansauvaa, joiden päätehelat kultaa; sauvojen saatteena neljä kulta-apilaa”. 

Alkuperäinen Maskulle vahvistettu vaakuna oli Ahti Hammarin suunnittelema. Maskun kunnanvaltuusto hyväksyi sen kokouksessaan 19. syyskuuta 1964, ja sisäasiainministeriö vahvisti sen käyttöön 23. joulukuuta samana vuonna. Tämän vaakunan selitys kuului ”punaisessa kentässä viisi kultaista haavanlehteä, asetettuina 1 + 3 + 1.” Sen aihe viittasi vanhan maatalouspitäjän neljään manttaalikirjoituskylään.

Askaisten liittyessä Lemun kanssa Maskuun 1. tammikuuta 2009 Askaisten kunnanvaakunasta tuli Maskun kunnan vaakuna.

## Lähteet
* 
* 
* 

### Viitteet
Juha Myllymaa

**Juha Myllymaa** (s. 1975 Kiikoinen) on suomalainen rullakiekkoilija. Hän on edustanut koko uransa Uudenkaupungin Roller Eaglesia. Hän oli ensimmäinen pelaaja, joka sai täyteen 100 ottelua rullakiekon SM-liigassa. Myllymaa on edustanut Suomea MM-kisoissa kuudesti.

## Saavutukset
* SM-liigan runkosarjan paras puolustaja 2006
* SM-liigan all-stars 2006
* 3 MM-kultaa, 3 MM-hopeaa
Jani Mertanen

**Jani Mertanen** (s. 1974 Kuopio) on suomalainen rullakiekkoilija. Hän on edustanut koko uransa Kuopion Devilsiä/Red Devilsiä. Mertanen on pelannut yli 100 ottelua rullakiekon SM-liigassa. MM-kisoissa Mertanen on edustanut Suomea neljästi.

## Saavutukset
* SM-liigan runkosarjan paras puolustaja 2004
* SM-liigan all-stars 2004
* 2 MM-kultaa, 1 MM-hopea, 1 MM-pronssi
Kimmo Lisko

**Kimmo Lisko** (s. 1977 Tampere) on suomalainen rulla- ja jääkiekkoilija. Rullakiekon SM-liigassa Liskon seuroina ovat olleet tamperelainen Team 957 ja nokialainen Näätä Rollers. Kolminkertainen maailmanmestari on toiminut myös Suomen maajoukkueen kapteenina. Hän pelasi kaudella 2002&ndash;2003 kolme jääkiekon SM-liigaottelua.

## Saavutukset
* Vuoden rullakiekkoilija 2002
* SM-liigan all-stars 2000
* 3 MM-kultaa, 2 MM-hopeaa, 1 MM-pronssi
Sami Järvenpää

**Sami Järvenpää** (s. 12. maaliskuuta 1975 Tampere) on suomalainen rullakiekkoilija. Rullakiekon SM-liigassa Järvenpää edusti vuoteen 2010 saakka nokialaista Näätä Rollersia/Näätä-HokkeY:tä, kaudesta 2011 alkaen tamperelaista Koovee Rollersia. Järvenpää pelasi Suomen maajoukkueessa seitsemät MM-kisat ja saavutti seitsemän mitalia.

## Saavutukset
* Vuoden rullakiekkoilija 2001
* SM-liigan runkosarjan paras pistemies 2003, 2006, 2007
* SM-liigan runkosarjan paras maalintekijä 2004, 2006, 2007
* SM-liigan all-stars 2004, 2006, 2007
* 3 MM-kultaa, 3 MM-hopeaa, 1 MM-pronssi
* 2 SM-kultaa, 8 SM-hopeaa, 3 SM-pronssia
Jari Harjumäki

**Jari Harjumäki** (s. 25. heinäkuuta 1972 Tampere) on suomalainen rulla- ja jääkiekkoilija.

Rullakiekon SM-liigassa Harjumäen seura oli vuoteen 2010 saakka nokialainen Näätä Rollers/Näätä-HokkeY, missä hän voitti Suomen mestaruuden kaudella 2007. Vuonna 2011 Näätä Rollers sulautui Koovee Rollersiksi, missä Harjumäki voitti Suomen mestaruuden kaudella 2011.

Harjumäki pelasi jääkiekon SM-liigaa 8 ottelua Tapparassa ja 10 ottelua Ilveksessä ilman tehopisteitä vuosina 1994–1996.

## Saavutukset
*Simo Saarinen Trophy (Rullakiekon SM-liigan runkosarjan paras puolustaja) 2001
* Rullakiekon SM-liigan all-stars 2001, 2006
* 1 MM-kulta, 3 MM-hopeaa, 1 MM-pronssi

## Aiheesta muualla

*
Otto Lax

**Otto Matias Kallenpoika Lax** (18. tammikuuta 1896 - 28. huhtikuuta 1918) oli kylmäkoskelainen työmies, Kylmäkosken punakaartin "rykmentinpäällikkö" tai varapäällikkö ja yksi Juho Vuoren lentävän punakaartilaisosaston jäsenistä. 

Historiantutkija Marko Tikan mukaan hän oli osallisena kymmenissä surmatöissä, joita Toijalassa tehtiin keväällä 1918. Sodan lopussa Lax pakeni, ja joko kaatui taistelussa tai joutui Tuusulan punakaartilaisten ampumaksi Hauholla.

## Katso myös
* Kalle Tanner
* Toijalan teloitukset 1918
* Valdemar Niemenström
* H. F. Forsell

## Lähteet
Valdemar Niemenström

**Josef Valdemar Niemenström** (s. Hausjärvi 19. joulukuuta 1896 - k. huhtikuu 1918) oli alkuaan hyvinkääläinen työmies ja Venäjän armeijassa palvellut sotilas, joka oli pahoin haavoittunut ensimmäisessä maailmansodassa. Hän liittyi kansalaissodan alussa punakaartiin, ja kuului ensin Hyvinkään kaartiin ja vaikutti sittemmin Toijalan terrorikeskuksessa, jossa kuului vallankumousoikeuteen ja johti valkoisten kuulusteluja. Hän syyllistyi Marko Tikan tutkimuksen mukaan n. 100 valkoisten teloituttamiseen Toijalassa. Hän pakeni sodan lopussa Toijalasta Hämeenlinnaan, jossa hän osallistui punaisten hallussa olleen Suomen pankin haarakonttorin ryöstöön ja pakeni Tuuloksen suuntaan, jossa punaiset tavoittivat ryöstöporukan Syrjäntaassa ja ampuivat koko joukon.

## Katso myös

* Kalle Tanner
* Juho Vuori
* Toijalan teloitukset 1918
* Otto Lax
* H. F. Forsell

## Lähteet
Kari Lohtander

**Kari Lohtander** (s. 4. syyskuuta 1975 Tampere) on suomalainen rullakiekkoilija, joka on pelannut eniten otteluita rullakiekon SM-liigassa. Lohtander edusti vuoteen 2010 saakka nokialaista Näätä Rollersia, kaudella 2011 tamperelaista Koovee Rollersia. Lohtander on myös pelannut jääkiekkoa Mestiksen Lempäälän Kisassa. Tällä hetkellä hän pelaa jääkiekkoa Suomi-sarjassa Ik-Vi:ssä.

## Saavutukset
* SM-liigan pudotuspelien paras pelaaja 2007
* SM-liigan all-stars 2003
* 2 MM-kulta, 3 MM-hopeaa, 2 MM-pronssi
Kalle Tuomisto

**Kaarle "Kalle" Vihtori Kallenpoika Tuomisto** (21. syyskuuta 1891 – 17. toukokuuta 1918) oli tilallinen ja Mouhijärven punakaartin esikuntapäällikkö. Hän syyllistyi Karkun suojeluskunnan päällikön Roope Aunion ampumiseen yhdessä ylipäällikkö Otto Metsäsen kanssa, sekä Suodenniemen kirkkoherran Kaarlo Julius Kalpan murhaan. Kirkkoherra Kalpan ampui juuri Tuomisto, ja ilmeisesti vielä hän työnsi raamatun vainajan käteen, ennen kuin ruumis peitettiin lumihankeen. Sodan lopussa Tuomisto pakeni neljän muun kaartilaisen kanssa Mikkeliin, jossa jäi kiinni kesken saunomisen. Heidät kaikki tuomittiin kuolemaan ja teloitettiin ampumalla.

## Lähteet
* Maasalo, Eero: Lavia ja Suodenniemi vapaussodan aikana
* Piilonen, Juhani: Sastamalan historia 3

### Viitteet